Καθόλου φιλική η διάθεση του οικοδεσπότη. Η τιμή ανά διανυκτέρευση θεωρείται από τον ιδιοκτήτη πολύ χαμηλή και η φιλοξενία στο χώρο του λογίζεται ως “χάρη”. Όταν ζητήθηκε μια επί πλέον διανυκτέρευση στο κατάλυμα (η οποία και δεν πραγματοποιήθηκε) αυτή χρεώθηκε 10€ επιπλέον της προσφερόμενης από το Airbnb (30€ + 10€ = 40€) και μάλιστα χωρίς να εκδοθεί το αντίστοιχο παραστατικό.
Κατά τη διάρκεια της διαμονής μας προκλήθηκε ατύχημα στο έναν από τους επισκέπτες (άνδρας με κανονικό σωματότυπο ~70kgr) καθώς η καρέκλα (κατάσταση καλή / ελαφρά κατασκευή) στην οποία καθόταν έσπασε και βρέθηκε στο δάπεδο, ευτυχώς χωρίς να τραυματισθεί. Απαιτήθηκε από την ιδιοκτήτη το ποσό των 40€ για την αντικατάσταση της καρέκλας, τα οποία και δόθηκαν, πάλι χωρίς παραστατικό.